text: 13. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. Ε/19620 της 21 Ιουν. /8 Ιουλ. 1961 (ΦΕΚ Β΄ 225) Περί καθορισμού αρμοδιοτήτων του Επιθεωρητού τέως Ταμείων Εφέδρων πολεμιστών Κρήτης. Έχοντες υπ’ όψιν τας συνδεδυασμένας διατάξεις των άρθρ. 112 παρ. 1, 151 παρ. 2 και 153 παρ. 4 του υπ’ αριθ. 4/2.1.1961 Β.Δ/τος «περί Οργανισμού του Υπουργείου Γεωργίας» καθορίζομεν ως αρμοδιότητας του κατά την προμνησθείσαν διάταξιν του άρθρ. 112 παρ. 1 του ανωτέρω Δ/τος Επιθεωρητού τέως Ταμείων Εφέδρων Πολεμιστών Κρήτης, εδρεύοντος εν Χανίοις, τας κάτωθι: α)Πάντα τα θέματα τα αναφερόμενα εις την κατά την περί Εφεδρικών Ταμείων Κρήτης νομοθεσίαν διάθεσιν εν γένει των κτημάτων του τέως Ταμείου Εφέδρων Πολεμιστών Χανίων, την ρύθμισιν παντός συναφούς με τα κτήματα ταύτα θέματος, και την πραγματοποίησιν και διάθεσιν των κατά την αυτήν νομοθεσίαν σχετικών εσόδων. β)Η σύνταξις του καθ’ έκαστον οικονομικόν έτος προϋπολογισμού των εσόδων και εξόδων επί της διαχειρίσεως του τέως Εφεδρικού Ταμείου Χανίων, ως και του σχετικού απολογισμού, κατά τα εν τοις από 27/30 Νοεμ. 1957 και 2.8.1958 Β.Δ/σι και ταις σχετικαίς αποφάσεσιν του Υπουργείου Οικονομικών οριζόμενα. γ)Η κατόπιν εντολής του Υπουργείου έρευνα προς ρύθμισιν γενικών ή ειδικών εποικιστικών θεμάτων εν τη περιφερεία Κρήτης. Η παρούσα δημοσιευθήτω δια της Εφημερίδος της Κυβερνήσεως. 